b'\n_START_ARTICLE_\nManuela M\xc3\xb6lgg\n_START_PARAGRAPH_\nManuela M\xc3\xb6lgg (s. 28. elokuuta 1983 Bruneck) on italialainen alppihiiht\xc3\xa4j\xc3\xa4._NEWLINE_M\xc3\xb6lgg sijoittui St. Moritzin MM-kisoissa 2003 suurpujottelussa seitsem\xc3\xa4nneksi ja pujottelussa viidenneksitoista. \xc3\x85ren MM-rinteill\xc3\xa4 2007 h\xc3\xa4n oli suurpujottelussa yhdestoista, samoin Vancouverin 2010 olympialaisten pujottelussa. Garmisch-Partenkirchenin MM-kisoissa 2011 h\xc3\xa4n oli sek\xc3\xa4 suurpujottelussa ett\xc3\xa4 pujottelussa kuudes. Schladmingin MM-kilpailuissa 2013 h\xc3\xa4n sijoittui suurpujottelussa 11:nneksi ja Sankt Moritzin MM-kilpailuissa 2017 samassa lajissa kuudenneksi. Pyeongchangin olympialaisissa 2018 h\xc3\xa4n oli suurpujottelussa kahdeksas._NEWLINE_Maailmancupissa M\xc3\xb6lgg on sijoittunut pujottelussa toiseksi Aspenissa marraskuussa 2004. Suurpujottelussa h\xc3\xa4n oli kaudella 2007\xe2\x80\x932008 toinen Mariborissa ja Bormiossa sek\xc3\xa4 kolmas Panoramassa. Suurpujottelucupin kokonaispisteiss\xc3\xa4 h\xc3\xa4n sijoittui kolmanneksi. Kaudella 2008\xe2\x80\x932009 h\xc3\xa4n oli toinen La Molinan ja Semmeringin sek\xc3\xa4 kolmas \xc3\x85ren suurpujottelukilpailussa. Suurpujottelucupissa h\xc3\xa4n sijoittui viidenneksi. Kaudella 2009\xe2\x80\x932010 h\xc3\xa4n oli toinen Lienzin suurpujottelussa. Kaudella 2010\xe2\x80\x932011 h\xc3\xa4n oli kolmas S\xc3\xb6ldenin suurpujottelussa ja Zagrebin pujottelussa. Kaudella 2016\xe2\x80\x932017 h\xc3\xa4n sijoittui kolmanneksi Semmeringin suurpujottelussa sek\xc3\xa4 kaudella 2017\xe2\x80\x932018 kolmanneksi S\xc3\xb6ldenin,  Killingtonin ja Courchevelin suurpujotteluissa._NEWLINE_My\xc3\xb6s Manuelan veli Manfred M\xc3\xb6lgg on huippuluokan alppihiiht\xc3\xa4j\xc3\xa4.'